
ALAYSIA kini

berada di

persimpangan

penting

dalam usaha
mereformasi perkhidmatan
awam. Sebagai tulang
belakang pentadbiran negara,
perkhidmatan awam yang
efisien, inovatif dan berintegriti
memainkan peranan penting
dalam memastikan kestabilan,
kemajuan dan kesejahteraan
rakyat.

Namun, ketidaktentuan
global, tekanan rakyat yang
semakin kritis dan perubahan
teknologi menuntut satu
lonjakan transformasi besar-
besaran. Melalui kerangka
Segitiga Masa Hadapan
(Futures Triangle), kita
boleh memahami dinamik
perubahan ini dan merangka
strategi untuk merealisasikan
matlamat perkhidmatan
awam berprestasi tinggi.

TARIKAN MASA
HADAPAN BAYANGAN
PERKHIDMATAN
BERPRESTASI TINGGI

Visi perkhidmatan awam
Malaysia yang berprestasi
tinggi bertumpu kepada lima
teras utama iaitu:

m Nilai dan tatakelola:
Membudayakan integriti,
ketelusan dan akauntabiliti di
setiap lapisan organisasi. Hal
ini termasuk melaksanakan
mekanisme pemantauan
bebas dan kod etika baharu
yang sesuai dengan cabaran
era digital.

= Pembangunan modal
insan: Penjawat awam harus
dilengkapi dengan kemahiran
kritikal seperti teknologi
digital, pemikiran kritis dan
kemahiran komunikasi.
Platform pembelajaran
sepanjang hayat dan
program mentoring menjadi
keutamaan.

® Pembangunan
organisasi: Penstrukturan
semula jabatan untuk
mengurangkan birokrasi dan
memperkenalkan organisasi
tangkas yang lebih responsif
terhadap perubahan global.

m Penyampaian
perkhidmatan: Mewujudkan
penyampaian perkhidmatan
mesra rakyat yang

negara.

menggunakan pendekatan
digital sepenuhnya. Portal
sehenti, teknologi kecerdasan
buatan (Al) dan analitik
ramalan adalah elemen
penting.

m Sinergi awam dan swasta:
Membangunkan kerjasama
pintar antara sektor awam dan
swasta untuk mempercepatkan
inovasi dan menyelesaikan
cabaran secara kolektif.

PEMANGKIN PERUBAHAN
KUASA DORONG
TRANSFORMASI

Terdapat beberapa faktor
utama yang mendorong
keperluan reformasi iaitu:

m Teknologi digital:
Revolusi teknologi seperti
Al, automasi dan data raya
membuka peluang untuk
mentransformasikan sistem
kerja yang lebih cekap serta
proaktif.

m Tekanan daripada
rakyat: Rakyat menuntut
ketelusan, keberkesanan dan
penyampaian perkhidmatan
yang lebih baik. Tekanan ini
memaksa sektor awam untuk
menjadi lebih inovatif.

m Transformasi global:
Keupayaan Malaysia untuk
bersaing dalam arena global
bergantung kepada kecekapan
pentadbiran awam. Amalan
terbaik dari negara-negara
maju seperti Singapura dan
Korea Selatan boleh dijadikan
rujukan.

m Dasar kerajaan:
Sokongan dasar seperti
Rancangan Malaysia
(RMK) yang menekankan
transformasi institusi sebagai
keutamaan nasional.

m Kerjasama
antarabangsa: Hubungan
strategik dengan organisasi
global menyediakan akses
kepada teknologi, kepakaran
dan pemikiran baharu.

BEBAN MASA LALU
PERLU DIATASI

Reformasi tidak mungkin
berlaku tanpa mengenal pasti
dan menangani cabaran masa
lalu seperti :

m Birokrasi tradisional pula
merupakan proses kerja yang
lambat dan hierarki menjadi
penghalang kepada inovasi
dan kecekapan.

m Kebiasaan kepada
status quo melalui sikap
enggan berubah dalam
kalangan penjawat awam
membantutkan usaha
reformasi.

®m [su integriti seperti
kes rasuah dan salah guna
kuasa mencalarkan imej
perkhidmatan awam.

m Kekurangan kemahiran
digital menjadikan penjawat
awam belum bersedia untuk
beralih ke perkhidmatan
berasaskan teknologi.

m Budaya silo dalam
organisasi iaitu kekurangan
kerjasama antara jabatan

menghalang pelaksanaan
dasar yang bersepadu.

REFORMASI
BERDASARKAN KONSEP
SEGITIGA MASA
HADAPAN

Untuk mencapai visi
perkhidmatan awam yang
berprestasi tinggi, strategi
berikut boleh dilaksanakan:

m Nilai dan tatakelola:
Maksanakan sistem pelaporan
yang telus untuk menangani
isu rasuah dengan penuh
integriti, memperkenalkan
anugerah integriti untuk
menggalakkan budaya kerja
beretika serta meningkatkan
penguatkuasaan melalui audit
bebas dan unit pemantauan
integriti.

® Pembangunan modal
insan: Memperkenalkan
kursus wajib dalam teknologi
digital, pemikiran analitik
dan pengurusan perubahan
selain menyediakan dana
tetap yang mencukupi untuk
pembelajaran sepanjang
hayat bagi semua penjawat
awam. Program mentoring
yang melibatkan pemimpin
berpengalaman juga boleh
diperkenalkan.

® Pembangunan
organisasi: Memperkenalkan
struktur organisasi tangkas
dengan mengurangkan
karenah birokrasi selain
pelaburan dalam sistem
pengurusan berasaskan

pengawanan untuk
meningkatkan kecekapan.

= Digitalisasi
penyampaian perkhidmatan:
Mewujudkan portal
sehenti untuk semua
urusan kerajaan dengan
mengaplikasikan teknologi
Al untuk menyelesaikan
pertanyaan asas rakyat
secara automatik.

m Sinergi awam dan
swasta: Melibatkan sektor
swasta dalam pembangunan
projek infrastruktur digital
melalui model Kerjasama
Awam-Swasta (PPP) serta
mengadakan dialog berkala
antara sektor awam dan
swasta untuk meningkatkan
kerjasama yang utuh.

MERANCANG TINDAKAN

Reformasi perkhidmatan
awam dicadangkan perlu
dilaksanakan secara
berperingkat dengan tindakan
rancangan seperti berikut:

m Tahap persediaan
(2024-2025): Penubuhan %
pasukan tugas reformasi
serta menjalankan kajian
menyeluruh tentang
kelemahan semasa.

= Tahap pelaksanaan awal
(2026-2027): Melaksanakan
digitalisasi secara meluas
serta memperkenalkan sistem
kerjasama merentasi jabatan.

= Tahap penyesuaian
(2028-2029): Meninjau
keberkesanan reformasi serta
lakukan penambahbaikan.

m Tahap penginstitusian
(2030): Merealisasikan
pembaharuan sebagai
budaya kerja baharu dengan
perkhidmatan yang efisien
dan berkualiti.

Reformasi perkhidmatan
awam Malaysia bukan
sekadar satu keperluan,
tetapi ia adalah pelaburan
untuk masa hadapan negara.
Melalui pendekatan Segitiga
Masa Hadapan, kita dapat
mengenal pasti tarikan masa
akan datang, menggerakkan
pemangkin perubahan dan
mengatasi beban masa lalu.

Melalui pelaksanaan yang
berkesan, Malaysia boleh
menjadi contoh kepada
negara lain dalam membentuk
perkhidmatan awam yang
benar-benar responsif, efisien
dan berorientasikan masa
hadapan.

PENULIS ialah Perunding Latihan
Pusat Pengajian Pengurusan dan
Kepimpinan Institut Tadbiran Awam
Negara (INTAN)




